
RADVILIŠKIO RAJONO SAVIVALDYBĖS TARYBA

SPRENDIMAS
DĖL LEIDIMO VIEŠAJAI ĮSTAIGAI RADVILIŠKIO LIGONINĖ PIRKTI ILGALAIKĮ MATERIALŲJĮ TURTĄ

2024 m.                      Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir 16 straipsnio 1 dalimi, įgyvendindama Viešosios įstaigos Radviliškio ligoninės įstatų, patvirtintų Radviliškio rajono savivaldybės tarybos 2022 m. sausio 20 d. sprendimo Nr. T- 637 „Dėl viešosios įstaigos Radviliškio ligoninės įstatų patvirtinimo“ 1 punktu, 20.8.7 punktą ir atsižvelgdama į VšĮ Radviliškio ligoninės 2024 m. lapkričio 14 d. raštą Nr. S-983 (1.13 E) „Dėl prašymo pritarti vykdyti pirkimus“ Radviliškio rajono savivaldybės taryba nusprendžia:
.	Leisti viešajai įstaigai Radviliškio ligoninei viešųjų pirkimų būdu pirkti ilgalaikį materialųjį turtą:
.	Ultragarsinę diagnostikos sistemą, kurios kaina ne didesnė kaip 48 000 Eur be PVM.
.	Inžinerinių sistemų lubines konsoles ir automatinį krūtinės ląstos paspaudėją, kurių kaina ne didesnė kaip 39 000 Eur be PVM.
.	Optinį koherentinį tomografą su stalu ir oftalmologinį YAG lazerį su stalu, kurių kaina ne didesnė kaip 91 000 Eur be PVM.
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Savivaldybės meras				              Kazimieras Račkauskis



















RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL LEIDIMO VIEŠAJAI ĮSTAIGAI RADVILIŠKIO LIGONINĖ PIRKTI ILGALAIKĮ MATERIALŲJĮ TURTĄ“
AIŠKINAMASIS RAŠTAS

2024 m. lapkričio 28 d.
Radviliškis

.	Projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Gavus VšĮ Radviliškio ligoninės 2024 m. lapkričio 14 d. raštą Nr. S-983(1.13 E) „Dėl prašymo pritarti vykdyti pirkimus“, parengtas projektas dėl leidimo pirkti medicininę įranga. Nurodytos priežastys, dėl kurių būtina įsigyti medicininę įrangą ir jos panaudojimo tikslai:
	Ultragarsinė diagnostikos sistema bus naudojama VšĮ Radviliškio ligoninės Konsultacinėje poliklinikoje ambulatorinių ir stacionarinių pacientų ištyrimui. Šiuo metu Konsultacinėje poliklinikoje yra 3 echoskopai (pagaminti 2010 m., 2020 m. ir 2024 m.). Padidėjus VšĮ Radviliškio ligoninės gydytojų specialistų, atliekančių ultragarsinius tyrimus, skaičiui (2024 metais praėjo dirbti: 2 gydytojai urologai, gydytojas endokrinologas, gydytojas kardiologas, gydytojas chirurgas), reikalinga papildoma ultragarsinė diagnostikos sistema.
	Vadovaudamiesi Lietuvos Respublikos sveikatos apsaugos ministro 2022 m. kovo 2 d. įsakymu Nr. V-465 „Dėl Intensyviosios terapijos asmens sveikatos priežiūros paslaugų teikimo suaugusiesiems reikalavimų ir Intensyviosios priežiūros asmens sveikatos priežiūros paslaugų teikimo suaugusiesiems reikalavimų aprašų patvirtinimo“ patvirtino Intensyviosios terapijos asmens sveikatos priežiūros paslaugų teikimo suaugusiesiems reikalavimų aprašo 12 punktu, kuriame nurodyta, kokia įranga turi būti intensyviosios terapijos padalinyje, reikalinga įsigyti 12.1, 12.2 ir 12.3 punktuose nurodytus medicininius prietaisus: inžinerinių sistemų lubines konsoles bei automatinį krūtinės ląstos paspaudėją.
	2024 metais VšĮ Radviliškio ligoninėje pradėjo dirbti 3 nauji perspektyvūs gydytojai oftalmologai, kurie diagnozuoja bei gydo regos sutrikimus ir akių ligas, tokias kaip trumparegystė, toliaregystė, glaukoma, katarakta, ir pan. Siekiant užtikrinti kokybišką tyrimų dėl glaukomos ir / ar kataraktos atlikimą, reikalinga įsigyti šiuos medicininius prietaisus: optinį koherentinį tomografą su stalu ir oftalmologinį YAG lazerį su stalu.
Sprendimo projekto rengimą paskatinusios priežastys. VšĮ Radviliškio ligoninės įstatų, patvirtintų Radviliškio rajono savivaldybės tarybos 2022 m. sausio 20 d. sprendimo Nr. T-637 „Dėl viešosios įstaigos Radviliškio ligoninės įstatų patvirtinimo“ 1 punktu, 20.8.7 punktas nurodo, kad savininko kompetencija yra priimti sprendimą dėl įstaigos nuosavybės teise priklausančio ilgalaikio turto įsigijimo, jei jo vertė didesnė nei 15 tūkstančių eurų.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – VšĮ Radviliškio ligoninė. 
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 4 dalis ir 16 straipsnio 1 dalis.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus leista viešajai įstaigai Radviliškio ligoninei viešųjų pirkimų būdu pirkti ilgalaikį materialųjį turtą:
	Ultragarsinę diagnostikos sistemą, kurios kaina ne didesnė kaip 48 000 Eur be PVM;
	Inžinerinių sistemų lubines konsoles ir automatinį krūtinės ląstos paspaudėją, kurių kaina ne didesnė kaip 39 000 Eur be PVM;
	Optinį koherentinį tomografą su stalu ir oftalmologinį YAG lazerį su stalu, kurių kaina ne didesnė kaip 91 000 Eur be PVM.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Pasekmės tik teigiamos, nes bus pagerintas Radviliškio rajono gyventojams paslaugų prieinamumas.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Nėra.
.	Sprendimo projektui įgyvendinti reikalingos lėšos, finansavimo šaltiniai.
VšĮ Radviliškio ligoninės lėšos.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore, vicemerais ir meru.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra. 
.	Pridedami dokumentai. 
VšĮ Radviliškio ligoninės raštas, 1 lapas. 



Sveikatos reikalų koordinatorė			                        Irmina Ruškienė
